Bisedimet për anëtarësim, KE prezanton metodologjinë e re
Komisioneri për Zgjerimin Varhelyi: Hapja e bisedimeve me Shqipërinë e Maqedoninë e Veriut, dhe metodoligjia e re të miratohen njëherazi
Në mbledhjen e tetorit të Këshillit europian, presidenti francez Emanuel Macron vuri veton duke lënë pezull shpresat e Shqipërisë dhe Maqedonisë së Veriut për hapjen e bisedimeve për anëtarësim, ndërsa kërkoi një rishikim të procesit të bisedimeve dhe vetë zgjerimit. Komisionit europian ju kërkua që të përgatiste një dokument të ri, i cili u prezantua sot nga Komisioneri për Zgjerimin Oliver Harvelyi: " Metodologjia e re, rishikon shumë aspekte të procesit të bisedimeve. Nga ana teknike, zëvendësohen kapitujt e deri tanishëm në 6 blloqe. Bisedimet për secilin grupim do të hapen si një e tërë. Ato për grupin e parë, ku përfshihen kapitujt që kishin të bënin me shtetin e së drejtës, do të hapen në fillim dhe do të mbyllen të fundit dhe përparimi i tyre do të përcaktojë ritmin e përgjithshëm të negociatave. Nga ana tjetër metodoligja parashikon dhe penalizime. “”, shpjegoi Komisioneri Varhelyi. Negociatat mund të ndalen për elementë të caktuara, ose në rastet më serioze, të pezullohen plotësisht, dhe kapitujt e mbyllur mund të rihapen. Po ashtu përfitimet e tjera, edhe financiare mund të ndërpriten ose të tërhiqen. Një element që mund të përbëjë rrezik për vendet në proces bisedimesh është angazhimi më i madh i vetë vendeve anëtare në proces, të cilat mund të sinjalizojnë Komisionin për çdo ngecje ose lëvizje serioze në procesin e reformës, apo madje të kërkojnë dhe aplikimin e sanksioneve në raste kur konsiderojnë se procesi nuk po ecën në drejtimin e duhur. Nga ana tjetër metodologjia parashikon dhe stimuj që mund të përfshijnë integrimin e përshpejtuar dhe “përfshirjen graduale” në politika individuale të BE-së, në tregun të BE-së dhe programet e BE-së - duke siguruar kushte të barabarta - si dhe rritje të fondeve dhe investimeve. Komisioneri Varhelyi shpjegoi se " Metodologjia e re nuk prek Serbinë dhe Malin e Zi, të cilët kanë kohë që janë përfshirë në procesin e bisedimeve, duke bërë në një farë mënyrë një ndarje të tyre nga pjesa tjetr e rajonit. Mbetet për t’u parë se sa kjo metodologji do të kënaqë kërkesat kryesisht të Francës e cila ishte dhe nismëtarja e këtij procesi.